**NAJVEĆI LIDL U SRBIJI STIŽE NA BEŽANIJSKU KOSU**

**Kompanija Lidl Srbija nastavlja širenje maloprodajne mreže i 26. februara otvoriće svoju najveću prodavnicu u Srbiji, na adresi Partizanske avijacije 28 u Beogradu. Nova prodavnica nalaziće se u Tržnom centru u srcu Bežanijske kose, na raskrsnici ulica Partizanske avijacije, Marka Čelebonovića i Nikole Dobrovića, čime Lidl kupovina postaje još dostupnija potrošačima u ovom delu grada, uz prepoznatljiv odnos cene i kvaliteta.**

Posebnost lokacije na Bežanijskoj kosi je u tome što Lidl po prvi put u Srbiji otvara format prodavnice u okviru tržnog centra. Nova prodavnica imaće prodajnu površinu od oko 1.800 m² i biće po površini najveći Lidl objekat u Srbiji. Potrošače očekuje standardni Lidl asortiman, uz nestandardan raspored prilagođen specifičnostima prostora i konceptu tržnog centra, kako bi kretanje kroz prodavnicu i pronalaženje proizvoda bili što jednostavniji.

*„Implementacijom novog formata prodavnice u okviru tržnog centra na Bežanijskoj kosi, donosimo moderan pristup kupovini koji se u potpunosti prilagođava potrebama naših novih komšija i njihovom tempu života. Naš cilj je da potrošačima ponudimo prepoznatljiv Lidl asortiman u okruženju koje je dizajnirano tako da olakša svakodnevne obaveze i uštedi vreme, čineći nabavku intuitivnijom i jednostavnijom“*, izjavila je **Marija Kojčić iz sektora Corporate Affairs kompanije Lidl Srbija**.

Otvaranjem ove prodavnice, Lidl tim će se uvećati za više od 20 novih zaposlenih, koji će raditi u stabilnom i podsticajnom okruženju, uz čitav niz pogodnosti koje Lidl obezbeđuje svojim zaposlenima. Među njima su privatno zdravstveno osiguranje, kao i program podrške zaposlenima (EAP – Employee Assistance Program), koji omogućava besplatne i poverljive konsultacije sa stručnjacima iz oblasti prava, finansija i psihologije.

Radno vreme nove Lidl prodavnice u Beogradu biće svakog dana u nedelji od 7:30 do 22:00 časa.

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 84 prodavnice u 49 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom.

**Kontakt za medije:**

Tamara Ivankovic, Represent, Email: [tamara.ivankovic@represent.rs](mailto:tamara.ivankovic@represent.rs); Mob: +381 63 384 047

Đorđe Odavić, Represent Communications, Email: [djordje.odavic@represent.rs](mailto:djordje.odavic@represent.rs); Mob: +381 62 154 21 58

Tijana Đorđević, Represent, Email: [tijana.djordjevic@represent.rs](mailto:tijana.djordjevic@represent.rs); Mob: +381 64 94 88 833

Jasmina Stakić, Represent, Email: [jasmina.stakic@represent.rs](mailto:jasmina.stakic@represent.rs); Mob: +381 69 2980 839

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)